[{"text_idx": "#000001", "text": "Ysgrifennodd Marc am fywyd Iesu Grist am ei fod yn dymuno i\u2019w ddarllenwyr wybod y newyddion da am Iesu ac er mwyn iddynt gredu ynddo. Doedd e ddim am aros yn dawel yngly\u0302n a\u0302\u2019r newyddion anhygoel yma! Pwrpas yr astudiaethau Beiblaidd hyn yw edrych ar fywyd a marwolaeth Iesu Grist ac ystyried beth mae hynny\u2019n ei olygu i ti."}, {"text_idx": "#000002", "text": "Mae pennod 8 yn drobwynt yn Efengyl Marc. Mae Iesu\u2019n troi tuag at Jerwsalem ac yn cychwyn ar ei daith tua\u2019r groes. Mae\u2019n amlwg bod Marc yn teimlo mai marwolaeth Iesu yw\u2019r peth pwysicaf am ei fywyd \u2013 mae hanner cyntaf yr efengyl yn delio a\u0302 3 blynedd, a\u2019r ail hanner a\u0302 chyfnod byr iawn! Yn yr hanner cyntaf mae Marc yn canolbwyntio ar bwy yw Iesu, ac mae\u2019n cyrraedd uchafbwynt gyda datganiad dramatig Pedr yn adnod 29 o bennod 8. Mae ail hanner yr efengyl yn canolbwyntio ar pam ddaeth Iesu ac ar ei farwolaeth ar y groes."}]